Pruvincia 'e Teramo
'A Pruvincia 'e Teramo è na pruvincia 'e ll'Abruzzo. È 'a sicunna pruvincia cchiù peccerella nfra chelle d'â reggione suoja appriesso Pescara, a sicunna pe' denzità, sempre aroppo chesta, ma pure a sicunna meno abbetata aropp'â chella 'e L'Aquila. Cunfina a nord cu 'a Pruvincia 'e Ascoli Piceno, a est 'ncopp'ô Mar Adriateco, a sud cu 'a Pruvincia 'e Pescara, a ovest cu chella 'e L'Aquila e a nord-ovest cu chella 'e Riete,

Giugrafia 

'O terretuorio suojo è p'â granne parte cullenare partenno da 'o mare nfino 'e pendice urientale d'ô Gran Sasso. Chesto, ca sparte 'e pruvince 'e Teramo e 'e L'Aquila, è 'a muntagna cchiù aveta d'â reggione e pure d'ô sestema muntuoso 'e llAppennine, cu 'a cimma d'ô Corno Grande. Ll'anemale rare ca nce viveno songo 'o lupo, 'o ciervo, a cammorza 'e ll'Abruzzo e 'o capreolo, dint'ô Parco Nazziunale d'ô Gran Sasso. 

'E sciume prencepale songo 'o Vomano e 'o Tronto. Chesto ogge sparte 'a reggione soja da 'e Marche e fuje 'n epuca storeca 'o cunfine settentriunale d'ô Regno 'e Napule primma e d'ô Regno d''e Ddoje Sicilie aroppo cu 'o Stato Pontificio.

Comune 

Pruvincia 'e Teramo